Градини Клајн

Градините Клајн – ботаничка градина во Свонси, Велс, Велика Британија. Сегашниот парк бил формиран од уредените градини создадени од Глин Вивијан од семејството Вивијан, кои го купило замокот Клајн во 1860 година, а во 1921 година преминал на неговиот внук Алгернон, „Адмиралот“, кој го поседувал до неговата смрт во 1952 година. Градините Клајн се граничат со Мамблс Роуд и Мајалс Роуд во областите Блекпил и Мајалс во Свонси, западно од градот, со влезови од овие два пата. Градините се наведени во Регистарот на паркови и градини од посебен историски интерес во Велс. Атракции Градините се состојат од 0.19км2 земјиште со над 2.000 растенија, вклучувајќи над 800 рододендрони по кои се познати градините, а воедно поседува и национални колекции на Pieris , Enkianthus и рододендрони. Поради студената, влажна и умерена локална клима, многу растенија кои вообичаено не се сметаат за отпорни за нејзината географска ширина, напредуваат токму тука, а постојат и пространи мочуришни градини, дом на „џиновска рабарбара“ (Gunnera manicata) и американска зелка. Белведерето десно од замокот го изградил адмиралот за да ги гледа бродовите што доаѓаат кога влегуваат во заливот Свонси, и е опкружена со насад од монтерејски бор „Pinus radiata“ кои ги задржале своите долни гранки кои ги филтрираат преовладувачките ветрови и даваат поголема покривка (заштита) на областа. Јапонска градина на врвот од градините има мост обоен во црвено и бело, многу бамбусови растенија и вештачко езеро со водопад што минува под мостот, а водата што се издига во Клајн Комон патува под Јапонскиот мост и низ градините за да се спои со морето кај Блекпил, а покрај мостот се наоѓа прекрасен примерок од дрвото шамиче „Davidia Involucrata var. vilmoriniana“. Паркот е расфрлан со гробови на мали кучиња во спомен на семејните миленици на адмиралот, а Колибата на Радоста која се наоѓа на влезот од брегот била изграден како минијатурна колиба за релаксација и едукација на ќерките на адмиралот од страна на дадилки вработени да ги учат да читаат, пишуваат и готват. Капелата Клајн, изградена од Вилијам Греам Вивијан, била отворена за богослужба во 1908 година, а под неа, во приватен гроб, се погребани Греам Вивијан, неговата сестра Дулси и адмиралот. Значајни дрвја Највисоката забележана магнолија во Британија „Magnolia campbellii var. alba“ може да се најде токму тука и дабовата шума која е остаток од шумата Клајн, важна норманска историска карактеристика од 11 век. Глин Вивијан засадил 3 значајни дрвја што сè уште се живи пред замокот: едно велингтонија „Sequoiadendron giganteum“ и 2 чемпреса од Монтереј „Cupressus macrocarpa“, од кое едното е во форма на фастигија, која е исто така една од највисоките забележани во Британија. Поврзано Список на градини во Велс Наводи Надворешни врски Клајн Гарденс (страница на сопствениците) Архивирано на 19 август 2009 г. BBC: Клајн Гарденс Архивирано на 18 февруари 2006 г. Градините Клајн на gardenvisit.com Посетете го Велс: Градините Клајн, архивирано во 2007 година Фотографии од Градините Клајн на geograph.co.uk